Document ID: 32002R0679

Kommissionens forordning (EF) nr. 679/2002
af 16. april 2002
om ændring af forordning (EF) nr. 21/2002 om forsyningsopgørelserne for og fællesskabsstøtten til regionerne i den yderste periferi i henhold til Rådets forordning (EF) nr. 1452/2001, (EF) nr. 1453/2001 og (EF) nr. 1454/2001
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1452/2001 af 28. juni 2001 om særlige foranstaltninger for visse landbrugsprodukter til fordel for de oversøiske franske departementer og om ændring af direktiv 72/462/EØF og om ophævelse af forordning (EØF) nr. 525/77 og (EØF) nr. 3763/91 (Poseidom)(1), særlig artikel 3, stk. 6, og artikel 7, stk. 2,
under henvisning til Rådets forordning (EF) nr. 1453/2001 af 28. juni 2001 om særlige foranstaltninger for visse landbrugsprodukter til fordel for Azorerne og Madeira og om ophævelse af forordning (EØF) nr. 1600/92 (Poseidom)(2), særlig artikel 3, stk. 6, og artikel 12, stk. 2,
under henvisning til Rådets forordning (EF) nr. 1454/2001 af 28. juni 2001 om særlige foranstaltninger for visse landbrugsprodukter til fordel for De Kanariske Øer og om ophævelse af forordning (EØF) nr. 1601/92 (Poseidom)(3), særlig artikel 3, stk. 6, og
ud fra følgende betragtninger:
(1) I forordning (EF) nr. 1452/2001 og (EF) nr. 1453/2001 er der fastsat særlige foranstaltninger for husdyrbrug henholdsvis i OD, på Azorerne og Madeira. Ifølge artikel 7, stk. 1, i forordning (EF) nr. 1452/2001 kan der til opfedning på stedet toldfrit indføres kvæg med oprindelse i tredjelande bestemt til konsum i OD. I artikel 12, stk. 1, litra a), i forordning (EF) nr. 1453/2001 er det fastsat, at der ikke opkræves told ved indførsel til Madeira med henblik på opfedning på stedet af kvæg med oprindelse i tredjelande bestemt til konsum på øgruppen. Desuden ydes der ifølge artikel 12, stk. 1, litra b), i samme forordning støtte til levering til Madeira af kvæg med oprindelse i resten af Fællesskabet. For disse ordninger bør bl.a. mindsteperioden for opfedning af de indførte eller leverede dyr fastsættes.
(2) Kommissionens forordning (EF) nr. 21/2002 af 28. december 2001 om forsyningsopgørelserne for og fællesskabsstøtten til regionerne i den yderste periferi i henhold til Rådets forordning (EF) nr. 1452/2001, (EF) nr. 1453/2001 og (EF) nr. 1454/2001(4), ændret ved forordning (EF) nr. 158/2002(5), blev ophævet forordning (EØF) nr. 2312/92(6) og (EØF) nr. 2255/92(7) om gennemførelsesbestemmelser for den særlige ordning for forsyning af henholdsvis de oversøiske franske departementer og Madeira med levende kvæg. Der bør derfor fastsættes nye gennemførelsesbestemmelser for denne ordning.
(3) Forordning (EF) nr. 21/2002 indeholder en forkert reference til KN-koden for racerent avlskvæg som omhandlet i bilag II og III (del 8), som bør korrigeres.
(4) Ifølge forordning (EF) nr. 1454/2001 skal De Kanariske Øer i sukkersektoren forsynes med produkter henhørende under KN-kode 1701 og 1702 undtagen glucose og isoglucose. Hvis denne forsyning sker med sukker henhørende under KN-underpositionerne 1701 91 00 og 1701 99 90, er det nødvendigt, ligesom det allerede er tilfældet med hvidt sukker, råsukker og saccharosesirupper, at fastlægge metoden for beregning af støtten for dette sukker.
(5) Med hensyn til forsyningsopgørelsen for mælk og mejeriprodukter for De Kanariske Øer bør ordningen for anvendelse af visse produkter forenkles. Der bør desuden genindføres støtte for produkter henhørende under KN-underpositionerne 1901 90 99 og 2106 90 92. Med henblik på fastsættelse af støtten til forsyning af Madeira og De Kanariske Øer bør der for forenklingens skyld anføres en permanent henvisning til forordningerne om fastsættelse af eksportrestitutionerne for tilsvarende produkter, når sådanne eksportrestitutioner ydes.
(6) KN-koden for avlskaniner blev ændret den 1. januar 2002. KN-koden for avlskaniner skal derfor ændres i bilag I, del 8, og i bilag III, del 11. Forsyningen af De Kanariske Øer med unge avlshøns på under 2000 g (bilag III, del 11, KN-kode 0105 92 00 ) svarer ikke til De Kanariske Øers faktiske behov. I stedet for skal der leveres bedsteforældre og forældre af hunkyllinger på under 185 g (KN-kode ex 0105 11 ). Forordning (EF) nr. 21/2002 indeholder en forkert KN-kode for frosne kyllingeudskæringer (bilag III, del 11). Denne fejl skal korrigeres.
(7) De i denne forordning fastsatte foranstaltninger er i overensstemmelse med udtalelse fra Forvaltningskomitéerne for Svinekød, Sukker, Mælk og Mejeriprodukter, Fjerkrækød og Æg samt Friske Frugter og Grøntsager -
UDSTEDT FØLGENDE FORORDNING:
Artikel 1
I forordning (EF) nr. 21/2002 foretages følgende ændringer:
1) I bilag I udskiftes del 6 og 8 med henholdsvis bilag I og II til nærværende forordning.
2) I bilag II udskiftes del 8 og 9 med henholdsvis bilag III og IV til nærværende forordning.
3) I bilag III udskiftes del 6, 8, 9 og 11 med henholdsvis bilag V, VI, VII og VIII til nærværende forordning.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 16. april 2002.

Labels: 7
3
19
6